Riihimäen Kiekko-Nikkarit

Riihimäen Kiekko-Nikkarit on vuonna 1982 perustettu jääkiekkoseura. Seurassa toimii noin 15 juniorijoukkuetta, joissa pelaa yhteensä noin 300 junioripelaajaa. Keväästä 2017 lähtien, Kiekko-Nikkarit ovat olleet yhteistyössä Hyvinkääläisseura Hoki Klupi Hyvinkään ja liigaseura HPK:n kanssa. Yhteistyösopimus mahdollistaa Riihimäellä pelaavien junioreiden mahdollisuudet päästä pelaaman korkeammilla sarjatasoilla pelaaviin joukkueisiin. Kiekko-Nikkareiden kummiseura on Lopen Lätkä.
Edustuskiekkotoiminta.
Miehet.
Kiekko-Nikkareissa pelasi miesten edustusjoukkue vuoteen 1999 asti, jolloin edustuskiekkotoiminta irtautui omaksi seurakseen, jonka johdosta nimeksi vaihtui Peltosaaren Nikkarit. 
Peltosaaren Nikkareiden pudottua II-divisioonasta III-divisioonaan kauden 2016–17 päätteeksi, edustusjoukkue palasi takaisin Kiekko-Nikkareiden alaisuuteen.
Samalla ilmoitettiin uudesta päävalmentajasta, uutena valmentajana edustusjoukkueessa aloitti Mika Auranen, joka toimi kaudella 2016-17 Hyvinkään ja Riihimäen yhdistelmäjoukkue HYRIn A-nuorten päävalmentajana.
Kiekko-Nikkareiden edustusjoukkue ei ole Auraselle uusi joukkue sillä hän valmensi edustusjoukkuetta viimeksi vuonna 2010, jolloin joukkue pelasi vielä Peltosaaren Nikkareiden nimellä. Aurasen johdolla Nikkareiden edustusjoukkue pelasi yhden kauden III-divisioonassa jonka jälkeen edustusjoukkueen uudeksi päävalmentajaksi nimitettiin Marko Myllymäki. Myllymäki johdatti Nikkarit takaisin II-divisioonaan kauden 2021-2022 päätteksi, joukkueen voitettua karsintalohkonsa. Nousukaudella pelaajista esiin nousi nuori hyökkääjä Juho Arminen, joka jatkoi pistetehtailuaan myöhemmin sekä rautaliigassa Nikkareissa että Suomi-sarjassa Muik Hockeyn riveissä. Sittemmin Arminen on edustanut saksalaista TuS Harsefeldiä. 
III-divisioonassa vietettyjen viiden kauden jälkeen Nikkarit onnistui nousemaan takaisin rautaliigaan ja on kolmen ensimmäisen kauden aikana päävalmentaja Ville Kuparisen johdolla onnistunut sementoimaan aseman Hämeen lohkon keskikastissa. Nikkareissa on tänä aikana esiintynyt paluumuuttajia, kuten Liigassa pelannut Eetu-Ville Arkiomaa sekä Ligue Magnusissa pelannut Valtteri Suni. 
Kaudelle 2025-2026 joukkueen uudeksi kapteeniksi valittiin Nikkareiden junioripolun läpi pelannut Ville Salonen, ikinikkari Pekka Pulkkisen päättäessä pitkän pelaajauransa. Seuralegendat Henry Huhtala, Lauri Sillanpää, Jani Heinonen sekä maalivahti Miikkajoona Leppänen vahvistavat edelleen joukkuetta. 
Naiset.
Kiekko-Nikkareissa pelaa naisten edustusjoukkue, joka aloitti kaudella 2010-2011 Suomi-sarjassa ja onnistui saavuttamaan sarjapaikan I-Divisioonassa seuraavalle kaudelle. 
Kaudesta 2011-12 Kiekko-Nikkareiden naiset ovat pelanneet I-divisioonassa ja pääsivät ensimmäisen divisioonakautensa päätteeksi Naisten SM-karsintoihin, joissa joukkue sijoittui neljänneksi kuuden joukkueen karsintasarjassa. 
Kiekko-Nikkareiden naiset jatkoivat kaudella 2012-13 pelejään I-divisioonassa. 
Viimekaudet naisten joukkue on osallistunut eteläisen alueen naisten harrastesarjoihin.
Juniorikiekkotoiminta.
Kiekko-Nikkareiden junioreissa on pelannut useita nykyisiä ja entisiä liigakiekkoilijoita, joista merkittävimpiin kuuluu vuoden 2011 maailmanmestari Janne Lahti sekä Hämeenlinnan Pallokerhossa SM-liigaa pelanneet veljekset Kasper ja Max Kenig.
Kiekko-Nikkareiden C-Tyttöjen joukkue voitti C-tyttöjen SM-kultaa kaudella 2011-12.
Kiekko-Nikkarit on jääkiekkoliiton Nuori-Suomi sinettiseura Numero 3.
Vuodesta 2015 lähtien, Kiekko-Nikkareissa ei ole pelannut poikien A-, B-, tai C-juniorijoukkueita. Näiden ikäluokkien joukkueista vastaa Kiekko-Nikkareiden ja Hyvinkään Jää-Ahmojen yhteistyöjoukkue HYRI.
Lähteet.
2. Kokoonpano